**2019. 11. 07.**

**Sajtóközlemény**

**Energetikai beruházás a Villa-Völgy Kft-nél**

**A VILLA-VÖLGY Szórakoztató, Vendéglátó és Szolgáltató Korlátolt Felelősségű Társaság 37 086 180 forint vissza nem térítendő és 37 086 180 millió forint visszatérítendő támogatást nyert a „GINOP-4.1.1-8.4.4-16 MEGÚJULÓ ENERGIA HASZNÁLATÁVAL MEGVALÓSULÓ ÉPÜLETENERGETIKAI FEJLESZTÉSEK TÁMOGATÁSA KOMBINÁLT HITELTERMÉKKEL” című pályázati kiíráson a Széchényi 2020 keretében. A 82 413 737 forintos összköltségű beruházás révén a szálloda két épületének komplex energetikai fejlesztését valósította meg, valamint létesült egy 50 kW-os napelemes rendszer is.**

A Hotel Villavölgy területén belül több épület is található. A jelen energetikai korszerűsítés a ’B’ és a ’C’ épületet érintette.

Mindkét épület homlokzatain 10 cm vastagságban külső oldali, grafitpor adalékos expandált polisztirol hab hőszigetelés készül, vékonyvakolatos fedőréteggel. A tervezett rétegrend hőátbocsátási tényezője a meglévő, megmaradó téglafalazat vastagságának függvényében 0,21 W/m2K (korrekciós tényező nélkül). Az épület lábazatán, 10cm lábazati formahabosított polisztirol hab hőszigetelés készül 50cm magasságig, vékonyvakolatos fedőréteggel. Az épület padlásfödémén 2x10 = 20cm ISOVER DOMO KOMFORT üveggyapot filc hőszigetelés kerül, védőfóliával. ISOVER DOMO KOMFORT D = 0,039 W/mK Nem éghető, tűzvédelmi osztálya A2. Pára áteresztő. Ellenáll a kártevőknek, rágcsálóknak és rovaroknak. A tervezett rétegrend hőátbocsátási tényezője a 0,11 W/m2K (korrekciós tényező nélkül). Az épületen teljes nyílászárócsere történik. Az épület egészén új fa nyílászárók lesznek beépítve, kivéve a pinceszinten található nyílászárók lesznek PVC keretszerkezetűre cserélve. Az új nyílászárók hőszigetelt, fokozott légzárású szerkezetek, fa profillal. A nyílászárónak rendelkezni kell hatályos minőségtanúsítvánnyal.

A gépészeti részben a hő-központ kerül átalakításra a hő-leadó részek érintetlenek maradnak. Az épületek hőközpontja egy helyen, a B épületben található, így a fűtéskorszerűsítési projektrész csak a B épületet érinti. A jelenlegi állapotban az épületpincéjében 2 darab elavult HŐTERM 50kW körüli nyílt égésterű gáz kazán van. Az épület tervezett hőszigetelése és nyílászáró cseréje után a lecsökkent hőigény ellátására elegendő kisebb hőtermelőket beépíteni. Az épület belső hőmérsékletét a szabványban előírt értékekre méreteztük. Az épület számított fűtési hő-szükséglete 39,6kW.B épület: Betervezésre kerül két darab zárt égésterű BOSCH CONDENS 2000F 42kW álló kondenzációs kazán melynek névleges teljesítménye 39kW. Így a két kazán összesen 78kWot ad le. A kazánok szivattyú nélküliek ezért két darab keringető szivattyú kerül beépítésre a primer körbe. A hőcserélő szekunder oldalán a meglévő osztó gyűjtőkön keresztül jut el a hő a fan-coilokhoz a 4db radiátor körhöz melyek emeletenként vannak szétszedve a fürdőszobák fűtésére, továbbá a HMV tartályt is a kazánok fűtik az osztóról. A HMV igény 1000 liter 50C fokos meleg-víz melyet keringetünk 3 szinten keresztül, ez változatlan marad.

A két kazán a fűtést és a HMVt is ellátja egy időben 39kW+ 44kW =83kW. A HMV 2x500 literes tárolóból áll és egy 500 literes szolárral melegített tárolóról van megtáplálva ezt a részt úgyszintén nem érinti az átalakítás.

C épület: 2db hőmennyiség mérő beépítése szükséges, mivel ez pályázati követelmény. Minden más változatlan marad.

50 kW-os napelemes rendszer telepítése valósul meg a parkolóban a újonnan épülő árnyékoló fémszerkezetes tartókon, amelyek a parkoló autók védelmét szolgálják majd. Ez is a B épületet érinti csak.

A megvalósítás helyszíne: 3300 Eger Tulipánkert u. 5 3753/2/A és 3753/2/B hrsz, valamint a 3300 eger 0861/29 hrsz.

Támogatás mértéke: 45 %

Projekt tényleges befejezési ideje: 2019.11.19.

Projekt azonosító száma: GINOP-4.1.1-8-4-4-16-2017-00174

A projekt költségvetése: 82 413 737 Ft, a saját forrás összege: 8 241 374 Ft (10 %), a vissza nem térítendő támogatás összege: 37 086 180 Ft (45 %), a vissza térítendő támogatás összege: 37 086 183 Ft (45 %)

**Villa-Völgy Kft**

Székhely: 3300 Eger Tulipánkert u. 5.

Adószám: 11810023-2-10

Cégjegyzékszám: 10-09-023695

E-mail: iroda@hotelvillavolgy.hu

Honlap: https://hotelvillavolgy.hu/